BASES PARA A COBERTURA DUNHA PRAZA VACANTE DO SUBGRUPO C1 DE ADMINISTRACIÓN XERAL POR PROMOCIÓN INTERNA
ADMINISTRACIÓN LOCAL — Municipal — Grove, O (Persoal, oposicións, 10/05/2021)

As presentes bases regulan o sistema selectivo de concurso – oposición, por quenda de promoción interna, de 1 praza de funcionario /a de carreira da Escala de Administración Xeral, Subescala administrativa, pertencente ao subgrupo C1. Esta convocatoria ten por obxecto cubrir unha praza de funcionario/a de carreira vacante no cadro de persoal funcionario do Concello do Grove, incluída na oferta de emprego público de 2019: O proceso selectivo rexerase polo establecido nestas bases e a súa convocatoria. Serán tamén de aplicación, xunto con outras disposicións: Convócase unha praza de administrativo/a integrada no subgrupo C1 da escala de Administración xeral e dotada coas retribucións básicas correspondentes ao seu grupo de titulación, e as complementarias que están actualmente asignadas ao posto de traballo ao que se adscribe no cadro de persoal. Establécese o sistema de concurso- oposición por quenda de promoción interna. As prazas que non se cubran por este procedemento non acrecerán á quenda libre. Para ser admitidos á realización das probas selectivas, os aspirantes deberán cumprir os requisitos xerais esixidos nos artigos 56 e 57 do texto refundido do estatuto básico do empregado público. Ademais dos previstos con carácter xeral para o acceso ao emprego público, tamén deberán cumprir os seguintes: A instancia acompañarase coa seguinte documentación: Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias e os alegados dentro deste prazo que fosen xustificados con posterioridade no prazo de emenda de defectos formais. Para seren admitidas nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e medios para realizar os exercicios nos que fose necesario a citada adaptación. A presentación fóra de prazo suporá a non admisión dos aspirantes ao proceso selectivo. Rematado o prazo de presentación de solicitudes, a Alcaldía ditará Resolución aprobando a listaxe provisional das persoas admitidas e excluídas do proceso selectivo. Esta resolución será publicada no Taboleiro de anuncios da sede electrónica municipal e conterá a relación nominal dos excluídos con indicación das causas da non admisión. Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación da Resolución, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Rematado o prazo de emenda de defectos das solicitudes, publicarase no Taboleiro de anuncios da sede electrónica municipal a Resolución aprobando a relación definitiva de aspirantes admitidos e excluídos no proceso selectivo. O feito de figurar na relación de admitidos no prexulgará que se lles recoñeza aos aspirantes o cumprimento dos requisitos esixidos. Cando da documentación a presentar, unha vez superado o proceso selectivo, se desprenda que non cumpran algún dos requisitos, os aspirantes decaerán en todos os seus dereitos que puideran derivarse da súa participación no procedemento. O tribunal será nomeado pola Alcaldía e estará composto do seguinte modo: O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida exercerse en representación nin por conta de ninguén. Non poderán formar parte do tribunal as persoas de elección ou designación política, os funcionarios interinos nin o persoal eventual. Os órganos de selección deberán axustarse aos principios de imparcialidade e profesionalidade dos seus membros, e tenderán na súa composición á paridade entre homes e mulleres, salvo por razóns fundadas e obxectivas debidamente motivadas, en cumprimento do establecido no artigo 53 da Lei orgánica 3/2007, do 22 de marzo, para a igualdade efectiva de mulleres e homes, e no artigo 60.1 do texto refundido do Estatuto básico do empregado público. O tribunal poderá dispoñer a incorporación de asesores/as especialistas, con voz e sen voto, cando a natureza ou as circunstancias dalgunha das probas así o aconsellen, limitándose os mencionadas asesores a prestaren colaboración nas súas especialidades técnicas. O tribunal queda facultado para resolver cantas dúbidas e incidencias poidan xurdir no desenvolvemento desta proba selectiva, en todo o que non estea previsto nas bases, así como na súa interpretación. O tribunal non poderá constituírse nin actuar sen asistencia de, polo menos, tres dos seus membros (titulares e/ou suplentes) e en todo caso, coa asistencia da Presidencia e da Secretaría. No caso de ausencia do presidente e do seu suplente, o primeiro designará de entre os vogais un substituto que o suplirá. En defecto de designación, a substitución realizarase de conformidade co previsto no artigo 19.2 da Lei 40/2015, do 1 de outubro. Os tribunais adoptarán os seus acordos por maioría dos membros presentes en cada sesión. En caso de empate, resolverá o presidente co seu voto. As cualificacións responderán á media da puntuación outorgada polos membros do tribunal con voz e voto. Os membros dos tribunais, os asesores especialistas, e o persoal auxiliar deberán absterse de formar parte e intervir, cando concorra en eles algunha das circunstancias previstas no artigo 23 da Lei 40/2015, do 1 de outubro, do réxime xurídico do sector público (LRXSP); ou realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra en eles algunha das circunstancias previstas para a abstención e de conformidade co establecido no artigo 24 da LRXSP. Os compoñentes do tribunal observarán o sixilo profesional en todo o referente ás cuestións tratadas nas reunións, non podendo utilizar fóra delas a información que posúan na súa calidade de membros do tribunal referida ao proceso selectivo para o que foron nomeados. Esta convocatoria, as súas bases, todos os actos administrativos derivados dela e da actuación do tribunal, poderán ser impugnados polos interesados/as nos casos e na forma establecidos pola Lei 39/2015, de 1 de outubro de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano que o convoca. Para todo o que non estea previsto nestas bases de selección será de aplicación o disposto no Real Decreto Lexislativo 5/2015 do texto refundido do Estatuto básico do empregado público, Lei 2/2015, de 26 de abril, do emprego público de Galicia, e demais normativa concordante. Os procedementos de selección, en fase de oposición, consistirán en probas de coñecementos xerais ou específicos teóricos e prácticos, incluídas as de tipo test, segundo a natureza e as funcións do posto de traballo que se vai desempeñar. Na fase de concurso comprobaranse e cualificaranse os méritos alegados conforme ao baremo descrito na base décimo segunda. Forma de desenvolvemento e sistema de cualificación: A promoción interna consistirá nun concurso-oposición, describíndose a continuación o contido de cada un deles: 12.1 Fase de concurso (máximo de 40 puntos): Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Non obstante, non será necesario presentar documentos que xa se atopen en poder desta Administración, pero estes deberan ser identificados polo/a interesado/a respecto do expediente no que se teñen incorporado. O baremo a aplicar recóllese no cadro que figura no Anexo I da presente convocatoria: Tendo en conta que á fase de concurso lle corresponderá unha porcentaxe máxima do 40% da puntuación total, incluída a da oposición, de modo que ambas as dúas puntuacións ponderadas, a do concurso e a da oposición, sumarían como máximo 100 puntos (60 oposición + 40 concurso). En relación coa aplicación do baremo, débense ter en conta as seguintes normas: Tampouco se terán en conta, aos efectos de valoración, as titulacións necesarias ou ás que se empregasen como vía de acceso para a obtención dunha titulación superior xa valorada. Aos efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE en que se publica.12.2 Fase de oposición (máximo 60 puntos): será posterior á fase de concurso e constará de dúas probas referido ao temario da presente convocatoria e que se recolle no Anexo II destas bases. O/a candidato/a poderá elixir un caso práctico a resolver sobre diferentes alternativas propostas polo tribunal, e os casos propostos deberán garantir que todos/as os/as candidatos/as tiveran sido usuarios habituais, polo menos, dun dos casos/aplicacións propostos/as. Esta proba cualificarase de cero a trinta puntos (30 puntos). Quedarán exentos da realización desta proba os aspirantes que acrediten no prazo regulamentario de presentación de instancias, posuír o título de Celga 4 ou o equivalente. O tribunal queda expresamente habilitado para o establecemento, no seu caso, dunha nota mínima de corte conxunta ou en cada unha das probas de oposición tomando en consideración a complexidade das probas. Sendo necesario superar a dita nota mínima de corte, total ou en cada unha das probas, para considerar superada a fase de oposición. A cualificación dos aspirantes virá determinada pola suma dos puntos obtidos na fase de oposición e da fase de concurso.12.3 Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación na sede electrónica do Concello do Grove, sen prexuízo de calquera outro medio de difusión que se considere axeitado.12.4 Reclamacións: Os/as aspirantes que o consideren oportuno poderán presentar reclamacións contra os resultados do concurso-oposición ante o propio tribunal no prazo de cinco días hábiles, contados a partir do día seguinte ao da publicación dos resultados. Á vista das reclamacións que se presenten e, no caso de ser estimadas, realizaranse as oportunas correccións e procederase á publicación definitiva. Contra esta resolución, poderán as/os interesadas/os interpoñer recurso de alzada conforme o previsto na Lei 39/2015, do 1 de outubro, de procedemento administrativo común.12.5 A orde de prelación dos aspirantes que superen o proceso selectivo efectúase de acordo coa suma das puntuacións obtidas nas fases de concurso- oposición para a promoción interna, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número aspirantes que o de prazas convocadas, e co fin de asegurar a cobertura destas, cando se produzan renuncias dos aspirantes seleccionados, o órgano que convoca poderá requirir do órgano de selección unha relación complementaria dos aspirantes que sigan os propostos, para o seu posible nomeamento como funcionarios de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos na base cuarta da presente convocatoria. No prazo máximo de dez días naturais, a contar desde o seguinte ao da publicación da listaxe definitiva de aprobados no Taboleiro de anuncios da sede electrónica municipal, o/a aspirante proposto/a achegarán a seguinte documentación: Quen dentro do prazo indicado neste apartado, agás causas de forza maior, non presentase a documentación esixida nas bases da convocatoria, ou unha vez examinada se deducise que carece dalgún dos requisitos esixidos, non poderá ser nomeado funcionario de carreira, quedando anuladas todas as súas actuacións, sen prexuízo da responsabilidade na que puidese incorrer por falsidade nas súa solicitudes de participación. Concluído o proceso selectivo, quen o superase e achegase a documentación acreditativa do cumprimento dos requisitos esixidos na convocatoria, será nomeado/a funcionario/a de carreira pola Alcaldía. O nomeamento publicarase no Boletín Oficial da Provincia de Pontevedra. A toma de posesión efectuarase no prazo máximo dun mes, contado desde a data do seu nomeamento como funcionario/a de carreira de Administración Xeral, administrativo/a do subgrupo C1. As bases desta convocatoria vinculan a Administración local, os tribunais cualificadores e as persoas aspirantes que participen no proceso selectivo convocado. As bases da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola LPACAP e a Lei 29/1998, do 13 de xullo, reguladora da xurisdición contencioso – administrativa. A Administración local tamén poderá, no seu caso, revisar as resolucións dos tribunais segundo o previsto na citada LPACAP. En cumprimento do disposto no “REGLAMENTO (UE) 2016/679 DEL PARLAMENTO EUROPEO Y DEL CONSEJO de 27 de abril de 2016 relativo a la protección de las personas físicas en lo que respecta al tratamiento de datos personales y a la libre circulación de estos datos y por el que se deroga la Directiva 95/46/CE (RXPD)” infórmaselle ás persoas interesadas en participar no proceso selectivo que os datos de carácter persoal por elas facilitados serán incorporados a un rexistro de actividade coa finalidade da selección de persoal, e se lles recoñece a posibilidade de exercitar os dereitos de acceso, rectificación, cancelación e oposición, enviando comunicación escrita ao Concello do Grove, a través da sede electrónica ou no correo electrónico: alcaldia@concellodogrove. es. Os/as interesados/as autorizan ao Concello do Grove a proceder ao tratamento dos seus datos nos termos anteriormente descritos así como á súa publicación nos taboleiros de anuncios, na páxina web do Concello e na súa sede electrónica. A presentación da documentación necesaria para participar no proceso de selección supón o consentimento expreso para tratar a información nos termos indicados. (Máximo de 40 puntos) Por cada ano completo como funcionario de carreira do Subgrupo C2/Escala Administración Xeral: 1,2 puntos, rateándose os períodos inferiores ao ano tomando como referencia o valor mes de 0,1 puntos. Pola participación en cada curso relacionado coas funcións a desenvolver, impartido ou organizado por centros oficiais dependentes da Administración do Estado, da Comunidade autónoma ou Administración local, universidades, colexios oficiais ou escolas da Administración pública (incluídos os organizados por sindicatos no marco do Acordo de formación continua nas Administracións públicas), que se computarán do seguinte xeito: A puntuación máxima por este apartado non poderá exceder de 10 puntos. A puntuación máxima por este apartado non poderá exceder de 2 puntos e non se valorarán aquelas titulacións que fosen requisito para acceder á superior. Puntuarase só o superior alegado como mérito ata un máximo de 2 puntos. O/a aspirante que non acredite a titulación mínima do Celga 4 ou equivalente deberá realizar un exame obrigatorio e eliminatorio que se valorará como apto/non apto. De conformidade co disposto no Real decreto 896/1991, do 7 de xuño, o programa da convocatoria consta de 40 temas; non obstante, con base no previsto no artigo 77 do Real decreto 364/1995, do 10 de marzo, e no artigo 80.3 da Lei 2/2015, de 29 de abril, as persoas aspirantes a esta praza da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 20 temas: Documento asinado electronicamente.